CELEX: 32016D2233
Language: hu
Date: 2016-12-06 00:00:00
Title: A Tanács (KKBP) 2016/2233 határozata (2016. december 6.) a Kubáról szóló 96/697/KKBP közös álláspont hatályon kívül helyezéséről

13.12.2016   
            
            
               HU
            
            
               Az Európai Unió Hivatalos Lapja
            
            
               LI 337/41
            
         A TANÁCS (KKBP) 2016/2233 HATÁROZATA
   (2016. december 6.)
   a Kubáról szóló 96/697/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 1996. december 2-án elfogadta a 96/697/KKBP közös álláspontot (1), amely a Kubával fennálló kapcsolatai tekintetében meghatározza az Unió álláspontját és céljait.
            
         
               (2)
            
            
               A 96/697/KKBP közös álláspont rendelkezett a Kubával kialakítandó együttműködési megállapodásra irányuló tárgyalások lehetőségéről.
            
         
               (3)
            
            
               2014. február 10-én a Tanács és a tagállamok kormányainak a tanács keretében ülésező képviselői felhatalmazták a Bizottságot, hogy tárgyalásokat kezdeményezzen a Kubai Köztársasággal a politikai párbeszédről és együttműködésről szóló megállapodásról.
            
         
               (4)
            
            
               A tárgyalások az egyrészről az Európai Unió és tagállamai, másrészről a Kubai Köztársaság közötti politikai párbeszédről és együttműködésről szóló megállapodás (a továbbiakban: a megállapodás) 2016. március 11-én történt parafálásával sikeresen lezárultak.
            
         
               (5)
            
            
               A megállapodás képezi a felek közötti kapcsolatok új jogi keretét.
            
         
               (6)
            
            
               A 96/697/KKBP közös álláspontot ezért hatályon kívül kell helyezni,
            
         ELFOGADTA EZT A HATÁROZATOT:
   1. cikk
   A 96/697/KKBP közös álláspont hatályát veszti.
   2. cikk
   Ez a határozat 2016. december 12-én lép hatályba.
   
      Kelt Brüsszelben, 2016. december 6-án.
      
         
            a Tanács részéről
         
         
            az elnök
         
         P. KAŽIMÍR
      
   
   
      (1)  96/697/KKBP közös álláspont (1996. december 2.) amelyet a Tanács az Európai Unióról szóló szerződés J.2. cikke alapján fogadott el Kubáról (HL L 322., 1996.12.12., 1. o.).